ຄຳຫຼ້າ ໜໍ່່ແກ້ວ

ພິທີປະດັບ ນາມະຍົດສິລະປິນແຫ່ງຊາດ ແລະ ສິລະປິນດີເດັ່ນ ຄັ້ງປະຫວັດສາດ ຂອງລາວ ໄດ້ມີຂຶ້ນໃນຕອນເຊົ້າມື້ນີ້ 25 ພຶດສະພາ 2011 ທີ່ຫໍວັດທະນະທຳແຫ່ງຊາດ ນະຄອນຫຼວງວຽງຈັນ.

ໃນພິທີອັນປະເສີດນີ້ ທ່ານນາຍົກລັດຖະມົນຕີ ທອງສິງ ທຳມະວົງ ໄດ້ໃຫ້ກຽດປະດັບນາມະຍົດສິລະປິນແຫ່ງຊາດ ຈຳນວນ 62 ທ່ານ ແລະ ສິລະປິນດີເດັ່ນໃຫ້ແກ່ 87 ທ່ານ ທີ່ມີຜົນງານໂດດເດັ່ນ ຕະຫຼອດໄລຍະທີ່ຜ່ານມາ ໃນ 3 ສາຂາ ຄື: ສາຂາວັນນະກຳ, ສາຂາວິຈິດສິນ ແລະ ສິລະປະການສະແດງ.